Reformierakonna ning Isamaa ja Res Pulica Liidu koalitsioonileppes on kõrvuti traditsiooniliste poliitikavaldkondadega eraldi välja toodud infoühiskonna arendamise eesmärgid ja lähiaastate tegevused. Valitsusliidu poliitika lähtekohaks on arusaam, et  "infoühiskonna keskmes peab olema i-nimene, mitte e-lektron". Sihiks on võetud ülikiire interneti jõudmine igasse kodusse ja ettevõttesse, tarbijasõbralikud avalikud teenused ning IKT jätkuv rakendamine erinevates eluvaldkondades.